78. ΠΡΟΕΔΡΙΚΟ ΔΙΑΤΑΓΜΑ της 26 Μαΐου/16 Ιουν. 1989 (ΦΕΚ Δ΄  411) Χαρακτηρισμός ως παραδοσιακού τμήματος της πόλης των Αθηνών και καθορισμός ειδικών όρων και περιορισμών δόμησης των οικοπέδων των περιοχών Εξαρχείων-Μουσείου-Στρέφη. Έχοντας υπόψη: 1.Τις διατάξεις του άρθρ. 9 του ν.δ/τος 17.7.1923 «Περί σχεδίων πόλεων κλπ.» (Α 228) όπως μεταγενέστερα τροποποιήθηκαν και συμπληρώθηκαν. 2.Τις διατάξεις των άρθρ. 3 και 4 (παρ. 1) του Νόμ. 1577/1985 «Γενικός οικοδομικός Κανονισμός» (Α΄ 218) όπως τροποποιήθηκαν με το άρθρ. 1 (παρ. 1 και 2) του Νόμ. 1772/1988 (Α 91). 3.Την από 12.10.1987 εισήγηση-έκθεση της Διεύθυνσης Παραδοσιακών Οικισμών και περιβάλλοντος (Γ7). 4.Την υπ’ αριθ. 562/1988 γνωμοδότηση του Δημοτικού Συμβουλίου Αθηναίων. 5.Τις διατάξεις του άρθρ. 5 του π.δ. 51/1988 «οργανισμός του Υπουργείου Περιβάλλοντος Χωροταξίας και Δημοσίων Έργων» (Α΄ 19). 6.Το υπ’ αριθ. 235/Δ/22.9.1988 Υπηρεσιακό Σημείωμα της Διεύθυνσης Πολεοδομικού Σχεδιασμού, Τμήμα Παραδοσιακών Οικισμών. 7.Τις υπ’ αριθ. 299/87 και 301/1987 γνωμοδοτήσεις του κεντρικού Συμβουλίου Χωροταξίας, Οικισμού και Περιβάλλοντος. 8.Την υπ’ αριθ. 167/1989 γνωμοδότηση του Συμβουλίου της Επικρατείας με πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-Χαρακτηρίζεται ως παραδοσιακό το τμήμα της πόλης των Αθηνών, που περικλείεται από την οδό 28ης Οκτωβρίου την Πλατεία Αιγύπτου, τη λεωφόρο Αλεξάνδρας, τις οδούς Θεσπρωτίας, Βουλγαροκτόνου, Χαριλάου Τρικούπη, Καλλιδρομίου, Μετσόβου και 28ης Οκτωβρίου, όπως φαίνεται με εστηγμένη γραμμή στο σχετικό πρωτότυπο διάγραμμα σε κλίμακα 1:2000, που έχει θεωρηθεί από τον Προϊστάμενο της Διεύθυνσης Τοπογραφικών Εφαρμογών με την υπ’ αριθ. 28587/1989 πράξη του και που συνοπτικό του αντίτυπο δημοσιεύεται με το παρόν δ/γμα. Άρθρ.2.-1.Καθορίζονται ειδικοί όροι και περιορισμοί δόμησης των οικοπέδων του κατά το προηγούμενο άρθρο χαρακτηριζομένου ως παραδοσιακού τμήματος της πόλεως των Αθηνών, ως και τμήματος του χαρακτηρισθέντος ως παραδοσιακού με το από 21.9.1979 π.δ/γμα (Ιστορικό Κέντρο) (Δ 567), όπως στις παρακάτω παραγράφους. Ειδικότερα η περιοχή, της οποίας καθορίζονται οι ειδικοί όροι και περιορισμοί δόμησης, περικλείεται από τις οδούς Χαρ. Τρικούπη, Σόλωνος, Πατούχα, Μπόταση , Σολωμού, 28ης Οκτωβρίου, την πλατεία Αιγύπτου, τη Λεωφόρο Αλεξάνδρας, τις οδούς Θεσπρωτίας, Βουλγαροκτόνου και Χαρ. Τρικούπη, όπως φαίνεται με διακεκομμένη γραμμή στο σχετικό πρωτότυπο διάγραμμα σε κλίμακα 1:2000 που θεωρήθηκε από τον Προϊστάμενο της Διεύθυνσης Τοπογραφικών Εφαρμογών με την υπ’ αριθ. 28587/1989 πράξη του και που συνοπτικό του αντίτυπο δημοσιεύεται με το παρόν δ/γμα. 2.Ποσοστό κάλυψης 70% της επιφάνειας κάθε οικοπέδου. 3.α)Ο συντελεστής δόμησης των οικοπέδων και το μέγιστο επιτρεπόμενο ύψος των κτιρίων αυτών καθορίζονται κατά τομείς Ι, II, III, ΙV και V που φαίνονται στο ίδιο διάγραμμα ως εξής: Τομέας Συντελεστής      Ύψος        Ύψος πρόσοψης                Δόμησης     Ι            2,10                10,80μ.                --    II           2,40                14,00μ.             10,80μ.     III         2,80                 14,00μ.                ---      IV         3,10                 17,00μ.             14,00μ     V          3,50                 17,20 μ.               --β)Σε περίπτωση προσθήκης σε υφιστάμενα κτίρια δεν έχουν εφαρμογή οι διατάξεις της παρ. 5 του άρθρ. 23 του Νόμ. 1577/1985. γ)Το μέγιστο ελεύθερο ύφος του ισογείου ορίζεται σε 4,00 μ. δ)Το ελάχιστο βάθος εσοχής ορίζεται σε 3,00 μ. (Αντί για τη σελ. 490,461) Σελ. 490,461(α) Τεύχος ΙΒ-5-1 Σελ. 113 - 119 Σχέδιο Πόλεως Αθηνών Πειραιώς 23.Ε.α.74-78 ε)Πάνω από το μέγιστο επιτρεπόμενο ύψος των κτιρίων επιτρέπονται μόνο οι κατασκευές της παρ. 1 του άρθρ. 16 του Νόμ. 1577/1985 μετά από έγκριση της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 4.Η ΕΠΑΕ, δύναται να επιβάλλει τροποποίηση της στάθμης των ορόφων των νέων κτιρίων για λόγους καλύτερης ένταξής τους στο άμεσο περιβάλλον (π.χ. ευθυγράμμιση των ορόφων με διατηρητέο κτίριο σε επαφή). 5.Σε περίπτωση ανέγερσης κτιρίου σε οικόπεδο που βρίσκεται δίπλα σε παραδοσιακό κτίριο, και εφόσον το κτίριο τούτο απέχει από το όριο λιγότερο από την απόσταση που προβλέπεται από τις διατάξεις της παρ. 1 του άρθρ. 9 του Νόμ. 1577/1985, το νέο κτίριο πρέπει να ανεγερθεί σε ίση απόσταση από το κοινό όριο, σε όσο τμήμα αυτού προβάλλεται η όψη του παραδοσιακού κτιρίου. Η παραπάνω απόσταση μπορεί να μειωθεί μετά από έγκριση της ΕΠΑΕ, εφόσον στο νέο κτίριο δεν εξασφαλίζεται η διάσταση των 8,00 μ. 6.Οι όψεις των κτιρίων πρέπει να συσχετίζονται και να εναρμονίζονται με την αρχιτεκτονική και την κλίμακα των παραδοσιακών κτιρίων του άμεσου περιβάλλοντος. Ο στατικός κάνναβος των κτιρίων και αρχιτεκτονικά στοιχεία όπως ανοίγματα και εξώστης πρέπει να ακολουθούν ως προς τις διαστάσεις και τις αναλογίες, τα παραδοσιακά πρότυπα της περιοχής. 7.Κατά την ανοικοδόμηση κτιρίου απαγορεύεται η κατάργηση των υποστηλωμάτων για τη δημιουργία παρόδιας στοάς. 8.Σε περίπτωση κατασκευής στέγης πρέπει να δημιουργείται γείσο και να δίνεται η κλίση σύμφωνα με τα παραδοσιακά πρότυπα της περιοχής. 9.Απαγορεύονται κάθε είδους επιγραφή και διαφήμιση στο εξωτερικό του κτιρίου, όπως στις προσόψεις, δώματα, περίφραξη καθώς και σε ικριώματα μέσα στο χώρο του οικοπέδου ή μπροστά απ’ αυτόν. Επιτρέπονται μόνο οι περιορισμένων διαστάσεων πινακίδες που πληροφορούν για τη χρήση των χώρων του κτιρίου και που τοποθετούνται σε θέση που δεν καλύπτουν ή αλλοιώνουν τη μορφή και το χώρο του κτιρίου, κατά τη κρίση της ΕΠΑΕ. Άρθρ.3.-1.Οικοδομικές άδειες που έχουν εκδοθεί μέχρι τη δημοσίευση του παρόντος δ/τος εκτελούνται όπως εκδόθηκαν. 2.Άδεια κατεδάφισης παλαιών κτισμάτων ή αφαίρεσης λειτουργικών ή διακοσμητικών στοιχείων από αυτά χορηγείται μόνο μετά από έγκριση της ΕΠΑΕ. Σελ. 490,462(α) Τεύχος ΙΒ-5-1 Σελ. 114 Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. (Ακολουθούν σχεδιαγράμματα) 